એવા વાન ગોઘને જેવો તડકો ને જેવી ભૂખ ફળી તેવા અમારી જિંદગીના હે દિવસો, તમેય અમને એવા જ ફળજો- એમ કેટલા સર્જકો કહી શકે? મુંબઈમાં એમ કહેનારાઓનો ડગલે ને પગલે જોટો જડે! કૅન્વાસ પહેલા, પછી બ્રેડ! આ એક વાક્ય જ વાન ગોઘનું આત્મોપનિષદ છે, જેમને બ્રેડ પહેલાં ને કૅન્વાસ પછી એવો ક્રમ હોય એ સપનાંઓ કબરમાં પોઢી જવા માટે જ દેખાય છે. સ્વ.પંડિત રવિશંકરને સિતાર પહેલાં, બ્રેડ પછી! ઝાકિરને તબલાં પહેલાં, બ્રેડ પછી! બ્રેડને ‘પછી’ના ક્રમમાં મૂકવી એ તો મહારથીનું કામ છે!